

JAWAPAN:

*F1- Kekurangan*

*H1a Firma mengalami masalah kekurangan faktor pengeluaran*


*H1b seperti buruh, tanah, modal*

*F2- Pilihan*


*H2a Firma membuat pillihan pengeluaran yang memberikan*

*keuntungan yang maksimum*

*H2b memilih mengeluarkan kasut*



(i) Lakarkan keluk kemungkinan pengeluaran [4 markah]




(ii) Berapakah kos lepas sekiranya kombinasi A ditukar kepada kombinasi C ? ( 2 markah )

JAWAPAN:

*Kos lepas = 60 - 120*

*= 60 tan getah*



JAWAPAN:

*Negara M - Sistem Ekonomi Perancangan Pusat*

*Negara N – Sistem Ekonomi Kapitalis*

(ii) Berikan empat kelemahan sistem ekonomi Negara N [ 4 markah]

JAWAPAN:

*F1- Mewujudkan masyarakat materialistik*

*F2- Mewujudkan ketidakstabilan ekonomi*


*F3- Agihan pendapatan yang tidak setara*

*F4- Mewujudkan kuasa monopoli korporat besar*

*F5- Kesan luran negatif*

(d). Jelaskan perbezaan antara keperluan dan kehendak. [ 4 markah]

JAWAPAN:



2.(a). Terangkan dua fungsi bank pusat sebagai jurubank kepada bank perdagangan [ 4 markah ]

JAWAPAN:

*F1 - Menyediakan akaun penjelasan antara bank*

*H1a- Setiap bank perdagangan mempunyai sebuah akaun penjelasan di bank pusat*

*H1b - Akan digunakan untuk membayar hutang antara bank akibat pengeluaran cek.*


*F2- Menjaga rizab berkanun*

*H2- Bank perdagangan wajib membuat simpanan di bank pusat pada kadar tertentu.*

*F3- Sumber pinjaman terakhir kepada bank perdagangan*


*H3- Bank perdagangan yang mengalami masalah kekurangan tunai boleh mendapatkan pinjaman*

*daripada bank pusat.*



Sediakan satu belanjawan peribadi yang baik bagi Encik Fateh. [ 5 markah]

JAWAPAN:



(c). Huraikan dua faktor yang mempengaruhi produktiviti. [ 5 markah]

JAWAPAN:

*F1 Tenaga manusia*

*H1 jenis kemahiran dan tahap motivasi mempengaruhi produktiviti*

*F2 Sistem dan prosedur*


*H2 Perlu ringkas untuk menjadikan sistem lebih berkesan*

*F3 Struktur organisasi*

*H3 Membuat pembahagian tugas supaya ahli bertanggungjawab dan cekap menjalankan tugas*

*F4 Teknologi*

*H4 Menggunakan teknologi terkini / membuat R & D dalam proses pengeluaran*



JAWAPAN:

*F1 Faedah peribadi*


*H1a kos pengangkutan yang lebih rendah*

*H1b mengelak daripada kesesakan lalu lintas dan menjimatkan masa perjalanan*.

*F2 Faedah luaran*

*H2a Kadar kesesakan lalu lintas yang rendah bagi pengguna jalan raya yang lain.*

*H2b Kadar pencemaran alam sekitar yang rendah*

**

*JAWAPAN:*

*F1 Harga Barang*


*H1 harga barang dan perkhidmatan di pasaran semakin meningkat.*

*F2 Tabungan*

*H2a tabungan semakin berkurangan*

*H2b kerana masyarakat terpaksa mengeluarkan simpanan*

*H2c menampung kos sara hidup yang semakin meningkat.*



JAWAPAN:

*F1 Meningkat*

(ii) Ramalkan tren nilai KDNK Malaysia untuk tahun 2019 [3 markah]


JAWAPAN:

*H1 Tren KDNK diramalkan meningkat pada tahun 2019*

*H2 Peningkatan keluaran bagi semua sektor.*

*H3 Berlaku pertambahan jumlah penduduk dan bekalan tenaga buruh*

*H4 Penggunaan teknologi yang canggih dapat meningkatkan keluaran*



JAWAPAN:

*H1- Kuasa beli pengguna meningkat*

*H2- Taraf hidup masyarakat meningkat*

*H3- Tingkat kepuasan pengguna bertambah*

*H4- Permintaan barang dan perkhidmatan meningkat*

*H5- Keluk permintaan beralih ke kanan*

*H6- Peningkatan pendapatan boleh guna*

*H7- Pendapatan isi rumah bertambah*

*H8- Peningkatan pengeluaran barang dan perkhidmatan oleh firma*

*H9- Tingkat pendapatan Negara meningkat*

*H10- Hasil kerajaan bertambah kesan kutipan cukai pendapatan individu*

*H11- Pertumbuhan ekonomi akan bertambah baik*

*H12- Kadar KDNK negara meningkat dan positif*


*H13- Kadar pengangguran berkurang*

*H14- Pengurangan kes sosial atau masalah kes jenayah*

*H15- Merapatkan jurang pendapatan antara masyarakat*

*H16- Mengurangkan kadar kemiskinan*

(d). Rajah di bawah menunjukkan suatu urus niaga di antara dua buah negara.



(i) Apakah urus niaga antara Negara Y dan Negara Z di atas? [ 1markah]

JAWAPAN:

*Perdagangan antarabangsa*

(ii) Nyatakan faktor berlakunya urus niaga di d(i). [ 3 markah]

JAWAPAN:

*F1- Sumber semula jadi*

*F2- Iklim dan jenis tanih*

*F3- Tingkat kecekapan kecekapan pengeluaran*


*F4- Budaya masyarakat*

*F5- Harga faktor*

*F6- Cita rasa pengguna*

4. (a) Pernyataan di bawah berkaitan dengan dasar fiskal yang dilaksanakan oleh kerajaan

Malaysia.

**

*JAWAPAN:*

*Dasar fiskal ialah satu dasar kerajaan yang dilaksanakan melalui perubahan dasar cukai dan perbelanjaan kerajaan agar keadaan ekonomi yang stabil dapat dicapai. Tujuan kerajaan*

*melaksanakan dasar fiskal adalah untuk mencapai keadaan ekonomi yang stabil tanpa inflasi dan*

*masalah pengangguran. Selain itu, kerajaan ingin mencapai pengagihan pendapatan yang lebih*

*saksama dengan merapatkan jurang pendapatan antara golongan kaya dengan miskin.*


*Untuk tahun 2017, pelepasan cukai individu untuk pembelian bahan bacaan, komputer*

*dan peralatan sukan digabungkan sebagai pelepasan cukai gaya hidup seperti mana yang telah*

*disarankan oleh Perdana Menteri, Datuk Seri Najib Tun Razak. Pelepasan cukai gaya hidup*

*diperluaskan meliputi pembelian akhbar arus perdana, smartphone & tablet, langganan internet*

*serta bayaran keahlian gimnasium.*

**

*Pelepasan cukai individu akan menyebabkan pendapatan boleh cukai menurun yang mana ini akan menyebabkan jumlah cukai yang dibayar turut menurun. Keadaan ini seterusnya akan menyebabkan pendapatan boleh guna individu akan meningkat. Kemampuan individu untuk membeli barang ekonomi seperti telefon pintar akan meningkat. Oleh itu, permintaan terhadap telefon pintar akan meningkat dan keluk permintaan pasaran terhadap telefon pintar akan meningkat dan keluk permintaan terhadap barang tersebut akan beralih ke kanan iaitu dari D0D0 ke D1D1. Harga keseimbangan meningkat dari P0 ke P1 dan kuantiti keseimbangan meningkat dari Q0 ke Q1. Keseimbangan pasaran pula berubah dari E0 ke E1.*

*Kesan pelepasan cukai individu seterusnya ialah mengurangkan beban cukai individu yang seterusnya meningkatkan taraf hidup individu, masyarakat dan negara. Dalam masa yang sama dapat memaksimumkan kepuasan pengguna. Kesan seterusnya ialah dapat menggalakkan masyarakat meluangkan lebih banyak masa kepada usaha meningkatkan kemahiran dan ilmu*

*pengetahuan. Ini akan melahirkan masyarakat Malaysia yang berpengetahuan.*

*Dengan peningkatan harga dari P0 ke P1 dan peningkatan kuantiti dari Q0 ke Q1, akan*

*meningkatkan keuntungan firma. Seterusnya keadaan ini akan meyebabkan perkembangan dalam industri telefon pintar, telekomunikasi dan percetakan.*

*Walaupun dengan pelepasan cukai ini akan menyebabkan hasil cukai pendapatan invidu*

*berkurang, ianya dapat ditampung dengan peningkatan hasil cukai pendapatan syarikat. Keadaan*

*ini menyebabkan peningkatan dalam pertumbuhan ekonomi Malaysia. Ini kerana semakin tinggi*

*kadar pertumbuhan ekonomi negara semakin berkembang kegitan ekonomi dn semakin baik*

*ekonomi negara.*



(b). Gambar di atas merupakan sebahagian daripada aktiviti proses pengeluaran suatu barang. Bincangkan.


(8 markah)

JAWAPAN:

*Aktiviti tersebut merupakan sebahagian daripada proses pengeluaran untuk menghasilkan perabot. Pengeluaran ialah suatu proses yang menggabungkan faktor pengeluaran seperti buruh, tanah, modal dan usahawan untuk menghasilkan barang dan perkhidmatan. Pengeluaran barang dan perkhidmatan bertujuan memenuhi keperluan dan kehendak pengguna.*

*Pengeluaran juga dapat ditakrifkan sebagai suatu proses mengubah bentuk input kepada output. Input ialah faktor pengeluaran yang digunakan dalam proses pengeluaran untuk menghasilkan barang dan perkhidmatan. Manakala output pula ialah barang atau perkhidmatan yang dihasilkan dalam proses pengeluaran. Contohnya batang pokok dijadikan kepingan kayu dan kemudian diproses untuk menjadi perabot kayu yang melibatkan tambahan nilai dalam proses pengeluaran output. Dalam aktiviti pengeluaran perabot, input yang digunakan ialah mesin, loji, papan, syelek, buruh dan paku diubah untuk menghasilkan output iaitu perabot.*

*Input yang digunakan dalam proses pengeluaran boleh dibahagikan kepada dua iaitu input tetap dan input berubah. Input tetap ialah input yang kuantitinya tetap pada sebarang tingkat output. Ini bermaksud apabila tingkat output meningkat atau menurun, kuantiti input tetap yang digunakan adalah tetap. Pada tingkat output sifar, masih wujud input tetap. Input tetap hanya wujud dalam jangka masa pendek. Contoh input tetap dalam pengeluaran perabot ialah mesin dan bangunan kilang. Manakala input berubah pula ialah input yang kuantitinya berubah mengikut tingkat output. Apabila tingkat output bertambah, kuantiti input berubah yang digunakan akan bertambah dan sebaliknya. Pada tingkat output sifar, tidak wujud input berubah. Input berubah wujud dalam jangka masa pendek dan jangka masa panjang. Contoh input berubah dalam pengeluaran perabot ialah bahan mentah (batang pokok yang dijadikan kepingan kayu) dan buruh. Penggunaan input yang murah contohnya upah buruh yang murah dan kepingan kayu yang murah tetapi berkualiti akan menghasilkan perabot yang cantik seperti set kayu jati.*

**

Bekalan dan perkhidmatan merupakan perbelanjaan yang terbesar dalam anggaran

perbelanjaan Kerajaan Persekutuan Malaysia pada tahun 2018. Bersetujukah anda dengan

pernyataan tersebut. (10markah)

JAWAPAN:

*Dengan hasil cukai dan hasil bukan cukai, kerajaan akan membuat perancangan yang rapi*

*bagi memperuntukkan hasil tersebut dalam perbelanjaan kerajaan. Secara amnya, perbelanjaan*

*kerajaan boleh dibahagikan kepada dua jenis utama iatu perbelanjaan mengurus dan perbelanjaan*

*pembangunan.*

*Perbelanjaan mengurus kerajaan merujuk kepada perbelanjaan semasa kerajaan yang*

*berulang-ulang pada setiap tahun. Ianya membolehkan pengurusan dan pentadbiran harian*

*kerajaan beroperasi dengan lancar dan berkesan. Antara lain perbelanjaan mengurus ialah*

*bayaran emolumen, bayaran khidmat hutang negara, pencen dan ganjaran dan beberapa lagi.*

*Perbelanjaan pembangunan merupakan perbelanjaan pelaburan kerajaan atas projek*

*pembangunan sosial ekonomi negara. Ianya melibatkan pembentukan modal negara dan bersifat*

*tidak berulang. Empat jenis perbelanjaan pembangunan termasuklah perbelanjaan sektor*

*perkhidmatan ekonomi, sosial, keselamatan dan pentadbiran am.*

*250 juta.*

*Anggaran perbelanjaan mengurus yang lain adalah kepada bayaran khidmat hutang*

*sebanyak 11% (RM 30827.50 juta), subsidi dan bantuan sosial 9.50% (RM 26 623.75 juta),*

*bayaran persaraan 8.80% (RM 24 662 juta), pemberian dan serahan kepada Kerajaan Negeri*

*2.90% (RM 8 127.25 juta) dan perbelanjaan mengurus yang lain ialah 11.20% (30 827.5 juta).*

*Selain daripada anggaran perbelanjaan mengurus terdapat juga anggaran untuk*

*perbelanjan pembangunan iatu sektor perkhidmatan ekonomi 9.20 %, sektor perkhidmatan sosial*

*4.30% sektor keselamatan 1.80% dan sektor pentadbiran am 1.10%.*

*Memang tidak dapat disangkal lagi bahawa perbelanjaan mengurus untuk emolumen*

*merupukan komponen terbesar anggaran perbelanjaan Kerajaan Persekutuan iaitu merangkumi*

*28.20% iaitu RM 79 030.5 juta daripada RM 280 250 juta. Ini kerana ianya adalah untuk bayaran gaji dan upah kepada kakitangan kerajaan. Produktiviti negara bergantung kepada*

*penjawat awam maka seharusnya kerajaan menjaga kebajikan mereka.*

**

*JAWAPAN:*

Wajar / Bersetuju:

*Secara umumnya ada dua kaedah pembayaran untuk mendapatkan sesuatu barang.*

*Kaedah yang pertama ialah secara tunai iaitu seseorang pengguna membayar dengan wang tunai*

*harga barang atau perkhidmatan yang diingini secara penuh sebaik sahaja menerima barangan*

*tersebut. Kaedah yang kedua ialah pengguna menangguhkan bayaran harga barangan untuk suatu*

*suatu jangka masa tertentu namun pengguna boleh mengambil dan menggunakan barangan*

*sebelum menjelas harga penuh, dikenali sebagai kaedah pembelian hutang atau kredit. Kedua-*

*dua ini adalah cara pembelian tetapi memberi kesan jangka panjang yang berlainan dari sudut*

*kewangan kepada seseorang individu.*

*Pada pendapat saya, pengguna wajar memilih kaedah pembayaran yang ditawarkan iaitu*

*kaedah pembayaran secara hutang atau kredit ini. Antara kelebihan membeli secara kredit ialah*

*bayaran secara ansuran dapat meringankan beban kewangan pengguna berbanding dengan*

*bayaran secara tunai yang perlu dijelaskan sekaligus. Ini seterusnya akan membolehkan*

*pengguna menjalani kehdupan dengan gembira kerana dapat membeli barangan yang mereka*

*inginkan contohnya kereta.*

*Kaedah pembayaran secara kredit juga membolehkan pengguna menikmati barang yang*

*mereka hajati walaupun belum dapat menjelaskan harganya. Maka berlaku peningkatan dalam*

*taraf kehidupan pengguna kerana dapat menikmati barang yang mahal seperti kereta dengan*

*bayaran yang minimun.*

*Selain itu, kaedah pembayaran ini dapat menggalakkan pengguna membuat perancangan*

*ke atas corak perbelanjaan mereka kerana kaedah ini akan menyebabkan mereka terpaksa*

*membayar secara ansuran setiap bulan. Pengguna seharusnya membuat belanjawan peribadi*

*syang teliti supaya kehidupan mereka tidak terganggu dengan bebanan hutang.*

Kaedah pembayaran ini juga membolehkan pengguna menggunakan barang yang dibeli

secara kredit untuk menghasilkan pendapatan atau memulakan perniagaan. Misalnya pengguna

membeli kereta dan menggunakan kereta tersebut untuk perkhidmatan "grab atau uber" yang

semakin mendapat tempat di kalangan orang ramai pada masa ini. Selain itu, mereka juga boleh

menjalankan perniagaan runcit secara kecil-kecilan di sekitar taman perumahan mereka atau di

tempat-tempat awam. Ini akan menjana pendapatan pengguna tersebut.

Kaedah pembayaran ini juga dianggap mudah kerana bank-bank perdagangan

menyediakan perkhidmatan kad kredit. Denngan itu mereka tidak perlu membawa wang yang

banyak untuk membeli sesuatu barang. Penggunaan kad kredit juga selamat berbanding dengan

wang tunai kerana risiko kecurian adalah minimun.

Kesimpulanya, kaedah pembayaran secara kredit adalah wajar dilakukan oleh semua

pengguna.

tersebut.

Tak Wajar / Tidak Bersetuju:

*Secara umumnya ada dua kaedah pembayaran untuk mendapatkan sesuatu barang. Kaedah yang pertama ialah secara tunai iaitu seseorang pengguna membayar dengan wang tunai harga barang atau perkhidmatan yang diingini secara penuh sebaik sahaja menerima barangan tersebut. Kaedah yang kedua ialah pengguna menangguhkan bayaran harga barangan untuk suatu jangka masa tertentu namun pengguna boleh mengambil dan menggunakan barangan sebelum menjelas harga penuh, dikenali sebagai kaedah pembelian hutang atau kredit. Kedua-dua ini adalah cara pembelian tetapi memberi kesan jangka panjang yang berlainan dari sudutkewangan kepada seseorang individu.*

*Pada pendapat saya, pengguna tidak wajar memilih kaedah pembayaran yang ditawarkan*

*iaitu kaedah pembayaran secara hutang atau kredit ini. Pengguna seharusnya menggunakan kaedah pembayaran secara tunai kerana harga barang akan menjadi lebih murah kerana tiada unsur faedah.*

*Kaedah pembayaran secata tunai juga menjadikan pengguna berbelanja secara berhemat,*

*pengguna yang membeli barang secara tunai perlu berhemat dan berdisplin semasa berbelanja*

*kerana tertakluk kepada had perbelanjaan bersandarkan jumlah wang yang mereka miliki. Selain*

*itu kaedah ini membolehkan pengguna menikmati diskaun tunai apabila membayar secara tunai*

*mengikut syarat diskaun.*

*Kaedah pembayaran secara tunai juga telah dikenalpasti sebagai kaedah pembayaran*

*yang diterma sebagai meluas berbanding dengan kaedah pembayaran secara kredit. Dalam masa*


*yang sama kaedah ini dapat menyenangkan hati pengguna kerana barang terus menjadi hak milik*

*pembeli kerana harganya telah dibayar penuh dan tidak menanggung beban hutang kewangan*

*dengan mana-mana pihak.*

*Kesimpulannya kaedah pembayaran secara kredit tidak wajar dilakukan oleh pengguna*

*sebaliknya pengguna haruslah membeli secata tunai.*

**

*JAWAPAN:*

*Sekiranya kadar pengangguran melebihi kadar di atas maka berlaku pengangguran.*

*Pengangguran merupakan satu keadaan apabila terdapat tenaga buruh yang sanggup bekerja*

*tetapi tidak mendapat pekerjaan. Pengangguran dalam ekonomi menunjukkan wujud lebihan*

*penawaran buruh dalam sesebuah negara. Keadaan ini menyebabkan pembaziran faktor buruh*

*dalam negara dan merugikan negara kita.*

*Formula pengiraan:*

*Tenaga buruh= Guna tenaga + pengangguran*

*Kerajaan perlu memainkan peranan untuk mencapai objektif guna tenaga penuh.Guna tenaga*

*penuh merujuk kadar pengangguran di sesebuah negara berada pada paras yang rendah iaitu*

*kurang daripada 4%.*

*Dalam usaha mengatasi masalah pengangguran kerajaan telah menghantar rombongan*

*perdagangan ke luar negara untuk menarik lebih banyak modal asing ke Malaysia. Rombongan*

*cuba mengiklankan kelebihan negara jika pemodal asing sanggup menanam modal mereka di*

*negara ini. Pelaburan Langsung asing amat penting untuk dalam usaha meningkatkan kemahiran*

*modal insan.*

*Malah kerajaan turut menjalankan beberapa projek mega untuk memastikan ekonomi*

*negara berjalan rancak semula. Projek Pembangunan Johor Selatan dan Kereta Api Laju KL-*

*Singapura dijangka mampu meningkatkan pertumbuhan ekonomi negara dan mewujudkan*

*peluang pekerjaan untuk rakyat.*

*Kerajaan telah menjalankan pelbagai program untuk memahirkan golongan belia seperti*

*mengadakan program bahasa Inggeris dan mengutamakan penubuhan institut kemahiran dengan*

*negara-negara luar seperti Jerman. Program ini mampu menyediakan satu sumber manusia yang*

*mempunyai kemahiran tinggi untuk bersaing dalam era globalisasi. Kewujudan buruh yang*

*berkemahiran tinggi ini turut menjadikan negara sasaran utama pelabur asing kelak.*

*Kerajaan turut memudahkan urusan pembiayaan perniagaan terutamanya kepada golongan belia. Pihak bank sendiri telah memudahkan urusan untuk mendapatkan pinjaman peribadi untuk membantu belia memulakan perniagaan mereka secara kecil-kecilan. Langkah drastik ini memastikan lebih banyak industri kecil dan sederhana mampu diwujudkan dan menyediakan peluang pekerjaan yang lebih baik dalam tempoh terdekat ini. Belia yang tidak bekerja akan mengambil peluang ini untuk mencuba nasib mereka sebagai ahli perniagaan.*

*Masyarakat harus berfikiran positif dan cuba melakukan anjakan paradigma. Dunia pekerjaan sering berubah seiring perkembangan teknologi. Masyarakat perlu lebih terbuka dalam isu pemilihan kerja dan bukan hanya memilih bekerja di sektor awam. Jaminan kewangan yang ditawarkan oleh sektor awam seperti gaji yang tetap dan faedah persaraan tidak sepatutnya dijadikan faktor utama dalam pemilihan pekerjaan. Sikap memilih pekerjaan akan merugikan rakyat dan negara.*

*Negara kita dianggap sebagai lombong emas oleh buruh asing kerana negara kita mempunyai banyak peluang pekerjaan dalam pelbagai sektor pekerjaan seperti sektor pertanian, perkilangan, pembinaan dan perladangan. Dasar kerajaan yang membuka lebih luas peluang pelaburan dan memberi layanan serta kemudahan kepada pelabur asing untuk membina kilang mereka di negara ini turut merancakkan kedatangan mereka lagi. Walupun kehadiran mereka dapat membantu membangunkan ekonomi negara, namun terdapat beberapa kesan negatif apabila pekerja asing masuk ke negara kita secara tidak terkawal. Oleh yang demikian, langkah-langkah pengawalan harus diambil secara berkesan seperti menarik rambut dalam tepung, rambut tidak terputus manakala tepung tidak berserak memandangkan hal ini melibatkan hubungan diplomatik antara negara.*

*Kesimpulannya ialah kadar pengangguran wujud apabila kadar melebihi 4.0 peratus.*

*Sekiranya kurang daripada 4.0 peratus maka guna tenaga penuh. Kerajaan perlu memainkan*

*peranan sebagai majikan dan mencapai objektif guna tenaga penuh. Pihak swasta dan kerajaan*

*perlu menyediakan peluang pekerjaan dan mengambilkira faktor-faktor yang mempengaruhi*

*pemilihan pekerjaan dalam usaha mengurangkan pengangguran dan menyediakan latihan serta*

*program pembangunan diri. Pelaburan langsung asing memainkan peranan yang penting dalam*

*usaha meningkatkan kemahiran modal insan.*

(b) Kerajaan berperanan menyediakan barang-barang yang tidak disediakan oleh pihak

swasta yang tidak menguntungkan dan menawarkan peluang pekerjaan.

Bersetujukah anda dengan pernyataan tersebut. [ 8 markah]

*JAWAPAN:*

*Bersetuju kerana kerajaan berperanan sebagai pengeluar tunggal barang awam dan barang sosial dalam ekonomi. Barang-barang ini tidak disediakan oleh pihak swasta kerana melibatkan perbelanjaan yang tinggi dan tidak menguntungkan. Pembiayaannya dibuat oleh kerajaan melalui hasil kutipan cukai. Kebajikan masyarakat akan terjejas sekiranya barang-barang tersebut tidak disediakan.*

*Perbelanjaan yang tinggi menjadi halangan bagi pengeluar swasta lain untuk menyediakannya. Dalam hal ini kerajaan boleh mengawal harga barang keluaran dengan bertindak sebagai monopoli semulajadi. Biasanya monopoli kerajaan dikaitkan dengan pengeluaran barang dan perkhidmatan awam yang penting bagi kemudahan dan keperluan rakyat atau pengeluaran yang melibatkan kos yang tinggi. Harga barang tersebut perlu dikawal agar kebajikan masyarakat terjamin.*

*Barang awam ialah barang yang dapat digunakan oleh seseorang individu tanpa mengurangkan faedah penggunaan individu lain dan tidak boleh menghalang individu lain daripada menggunakannya.*

*Setiap anggota masyarakat boleh menggunakan barang awam tanpa dikenakan bayaran atau dengan bayaran paling minimum. Penawaran bagi barang awam adalah terhad dan masyarakat perlu berkongsi menggunakannya.Contoh barang awam ialah jalan raya, balai raya, sekolah, klinik kerajaan, stesen jana kuasa, landasan keretapi dan sebagainya.*

*Barang sosial ialah barang atau perkhidmatan yang membawa manfaat terbesar kepada semua masyarakat. Barang sosial memerlukan perbelanjaan dan tindakan kerajaan untuk mengeluarkannya.Contoh barang sosial ialah air yang terawat dan rakyat celik huruf.*

*Kerajaan telah menjalankan pelbagai projek untuk menyediakan barang sosial contonhya*

*menyediakan perkhidmatan pendidikan yang baik dan percuma untuk membasmi buta huruf*

*dalam kalangan rakyat dan dapat membaca seawal 6 tahun bermula dengan pendidikan*

*prasekolah, sekolah rendah, sekolah menengah dan seterusnya institut pengajian tinggi. Kerajaan turut menyediakan bekalan air yng terawat dan menyediakan perkhidmatan kesihatan untuk*

*melahirkam masyarakat yang sihat Peranan kerajaan sebagai majikan.*

*Kerajaan merupakan majikan terpenting di Malaysia dengan menawarkan peluang pekerjaan dalam sektor perkhidmatan awam kepada guna tenaga di negara ini.Perkhidmatan awam merupakan sokongan kepada perkhidmatan yang lain. Contoh pekerjaan dalam perkhidmatan awam adalah tentera, polis. akauntan, doktor,guru dan sebagainya.*

*Peluang pekerjaan yang disediakan oleh kerajaan dapat menjana pendapatan kepada penjawat awam dan seterusnya meningkatkan taraf hidup kerana kuasa beli mereka telah ditingkatkan. Permintaan terhadap barang dan perkhidmatan yang tinggi akan mempercepat pertumbuhan ekonomi dalam negara. Selain itu kerajaan juga menawarkan pelbagai faedah sampingan kepada kakitangan awam seperti elaun perumahan dan elaun sara hidup(COLA), kemudahan pinjaman perumahan dan kenderaan, Imbuhan tetap khidmat awam, pencen selepas bersara, cuti tahunan mengikut kelayakan contohnya 10 hari untuk guru dan cuti bersalin selama 90 hari..*


*Walaubagaimanapun dalam hal yang berkaitan peranan kerajaan sebagai majikan, kita tidak dapat menafikan bahawa peluang pekerjaan juga disediakan oleh pihak swasta contohnya seperti Pasaraya Giant, Mydin, KFC, Mc Donald dan sebagainya. Pihak swasta menjana pendapatan dan seterusnya meningkatkan taraf hidup. Kuasa beli tahunan juga dapat ditingkatkan. Pelbagai faedah sampingan disediakan oleh pihak majikan swasta seperti pengangkutan bas percuma, cuti bersalin, cuti tahunan, tempat tinggal/asrama dan lain-lain lagi.*

*Kesimpulan kerajaan merupakan monopoli semula jadi yang bertanggungjawab dalam*

*menyediakan barang sosial dan barang awam yang melibatkan perbelanjaan yang tinggi. Kos*

*yang tinggi dan tidak menguntungkan bagi pihak swasta untuk mengeluarkannya sedangkan*

*barang tersebut amat penting untuk memastikan kebajikan masyarakat dapat dimaksimumkan.*



JAWAPAN:

*Penglibatan Malaysia dalam dalam Perjanjian Komprehensif dan Progresif bagi Perkongsian Trans-Pasifik (CPTPP) membawa negara ke era globalisasi. Globalisasi perkembangan dalam teknologi maklumat dan komunikasi (ICT), pengangkutan dan perhubungan menyebabkan aliran maklumat, bahana dan manusia antara negara berlaku dengan pantas dan secara tidak langsung telah meransang globalisasi di dunia. Globalisasi menjadikan dunia tanpa sempadan.*

*Melalui globalisasi kemasukan teknologi moden dan pemindahan kepakaran dari negara maju dapat membangunkan ekonomi moden negara membangun.Rakyat tempatan dikehendaki mempelajari kaedah pengendalian teknologi melalui latihan lanjutan dan usahasama dalam konteks R&D tenaga manusia.Akhirnya rakyat tempatan dapat menguasai kepakaran asing dan memajukan negara sendiri. Contoh, teknologi HITEC, teknologi rekabentuk, kawalan mutu, teknologi komunikasi, kepakaran pengurusan dan sebagainya.*

*Penghapusan dasar Perlindungan dan Sekatan Tarif (GATT), penghapusan stok penimbal, serta provokasi pasaran akan memberikan peluang kpeada produk negara sedang membangun menembusi pasaran negara maju dengan hak yang sama rata.Keadaan ini kerana globalisasi memberikan kuasa mutlak kepada kuasa pasaran iaitu permintaan dan cita rasa*

*pengguna dlm urusniaga barangan dan perkhidmatan.Di Asia Tenggara, pengenalan Kawasan*

*Perdagangan Bebas ASEAN (AFTA) merupakan satu realisasi daripada arus globalisasi. Melalui*

*AFTA barangan dalam kalangan negara ASEAN dapat memasuki pasaran negara anggota*

*dengan lebih mudah dan mendapat faedah pasaran bersama.*

*Aliran masuk modal antarabangsa yang begitu besar ke dalam negara serantau Asia*

*Pasifik menyebabkan kewangan negara serantau menjadi lebih mudah ubah. Keadaan ini berlaku*

*kerana wang boleh bergerak dengan hanya keluar merentasi sempadan sesebuah negara dengan*

*hanya menekan butang komputer sahaja.Dengan penarikan keluar modal asing secara mendadak*

*dari sesebuah negara akan menyebabkan negara tersebut menjadi muflis, operasi industri boleh*

*terhenti, pengangguran bertambah, beban hutan luar meningkat dan ekonomi negara gawat.*

*Globalisasi turut mengakibatkan penghapusan hak-hak keistimewaan dan subsidi kepada*

*golongan miskin yang diamalkan untuk melindungi rakyat. Bila subsidi dihapuskan berlaku*

*peningkatan dalam harga barangan, perkhidmatan dan kos sara hidup.Rakyat miskin terus*

*menderita dan memungkinkan berlaku kegawatan politik.Isu rumah terpaksa berhadapan dengn*

*masalah inflasi berikutan kejatuhan kadar upah, merosotkan kutipan cukai dan mengurangkan*

*kewangan kerajaan.Wujud keadaan monopoli bank tempatan oleh syarikat gergasi dan kawalan*

*ekonomi oleh pelabur asing.*

*Pembukaan pintu ekonomi dan pasaran membolehkan monopoli ekonomi berlaku di*

*sesebuah negara.Kekayaan ekonomi negara sedang membangun akan dikaut keluar oleh pemodal*

*asing.Mengeksploitasi tenaga kerja tempatan dengan kadar upah yang rendah. Keadaan ini*

*dinamakan penjajahan ekonomi.*

*Kesan positif penyertaan Malaysia dalam perjanjian perdagangan ialah menggalakkan*

*pemindahan teknologi dan kepakaran. Kemasukan teknologi moden dan pemindahan kepakaran*

*dari negara maju dapat membangunkan ekonomi dan tahap teknologi ke negara-negara*

*membangun.*

*Peluasan pasaran dengan penghapusan Dasar Perlindungan dan Sekatan Tarif (GATT),*

*penghapusan stok penimbal serta provokasi pasaran akan memberikan peluang kepada produk*

*negara sedang membangun menembusi pasaran negara maju dengan hak yang sama rata.*

*Kerjasama dan pakatan blok ekonomi membawa kepada pengaliran modal secara bebas,*

*menggalakkan persaingan, perluasan pasaran dan berlakunya aliran buruh mahir dan separa*

*mahir yang menjadi pemangkin kepada kemajuan ekonomi negara.*

*Kerjasama dan permuafakatan dengan negara anggota lain yang maju akan membawa*

*masuk pelaburan langsung asing dan teknologi baharu ke sebuah negara. Penubuhan Pusat*

*Penyelidikan dan Pembangunan(R&D) menyediakan lebih banyak peluang kepada tenga buruh*

*tempatan untuk mempelajari dan menguasai teknologi yang terkini dan moden.*

*Suntikan modal pelabur asing yang banyak membolehkan industri di negara membangun*

*berkembang pesat dan mewujudkan peluang pekerjaan kepada rakyat tempatan. Kadar*

*pengangguran dapat dikurangkan, meningkatkan taraf hidup dan menghapuskan lingkaran*

*kemiskinan yang selama ini menghimpit negara-negara sedang membangun.*

*Persaingan menguasai pasaran yang terbuka dalam kalangan negara anggota dan bukan*

*negara anggota akan mendororng pengeluar untuk meningkatkan mutu barang atau*

*meminimumkan kos dengan menurunkan harga dan menawarkan banyak pilihan barang.*

*Sesetengah negara atau kawasan tidak mempunyai bekalan tenaga yang mencukupi untuk*

*menggerakkan sektor perindustrian dalam negara. Negara tersebut bergantung pada negara luar*

*bagi memperoleh sumber kuasa tersebut. Dalam hubungan perdagangan dan sistem ekonomi*

*yang terbuka, keadaan saling bergantung antara satu kemestian bagi negara-negara anggota.*

*Negara-negara anggota telah mewujudkan penjagaan alam sekitar secara bersama khususnya*

*dalam menangani permasalahan alam sekitar seperti pencemaran laut, jerebu dan isu berkaitan*

*marin. Usaha sama dalam membuat pengesanan, rondaan, kawal selia, pengawasan dan*

*pemuliharaan untuk masalah pengurusan dan penjagaan alam sekitar.*

*Eksport barang nampak merujuk kepada barang nyata yang dikeluarkan dalam Malaysia*

*dan dijual ke luar negara Malaysia kepada negara asing. Komposisi eksport barang nampak*

*Malaysia terdiri daripada pertanian, perlombongan dan pembuatan. Pertanian melibatkan hasil*

*keluaran daripada sektor pertanian dan perladangan. Contohnya getah asli, biji koko, lada hitam,*


*minyak kelapa sawit, kayu dan hasil keluaran kayu, hasil laut serta bahan kimia organik.*

*Perlombongan melibatkan hasil keluaran daripada sektor perlombongan iaitu cari gali*

*sumber semula jadi. Contohnya timah, petroleum mentah, gas asli dan gas asli cecair.*

*Pembuatan melibatkan hasil keluaran sektor perkilangan. Contohnya barangan elektrik dan*

*elektronik, perkakas litar elektrik, marjerin, kain kapas, kapur, simen, pakaian dan perabot.*



JAWAPAN:

*Akaun semasa ialah akaun yang merekodkan nilai eksport dan import barang dan perkhidmatan serta pendapatan. Akaun semasa terdiri daripada akaun barangan, akaun perkhidmatan, akaun pendapatan primer dan akaun pendapatan sekunder. Lebihan akaun semasa ialah jumlah penerimaan kewangan lebih besar daripada jumlah pembayaran kewangan dalam akaun semasa.*

*Lebihan akaun semasa berlaku disebabkan oleh permintaan yang tinggi untuk eksport.Apabila permintaan terhadap eksport adalah tinggi, penerimaan kewangan dalam negara akan meningkat. Permintaan yang tinggi dalam eksport mungkin disebabkan oleh peningkatan daya saing dalam pengeluaran barang perkilangan, kejatuhan nilai mata wang dan peningkatan pendapatan di negara-negara yang mengimport barang atau perkhidmatan.*

*Sebab yang kedua ialah permintaan yang rendah untuk import. Apabila permintaan terhadap import adalah rendah, pembayaran kewangan ke luar negara akan menurun. Permintaan yang rendah dalam import mungkin disebabkan oleh faktor seperti kecenderungan rakyat tempatan mengutamakan barang dan perkhidmatan tempatan berbanding dengan barang dan perkhidmatan yang diimport. Kejatuhan nilai mata wang sesebuah negara menyebabkan kenaikan harga barang import. Sekiranya berlakunya inflasi di negara lain menyebabkan peningkatan harga barang import dan seterusnya mengurangkan permintaan untuk import oleh rakyat Malaysia.*

*Apabila produktiviti sesebuah negara meningkat, pengeluaran barang eksport akan*

*meningkat. Oleh itu lebih banyak barang dieksport dan penerimaan wang dalam negara akan*

*meningkat. Peningkatan produktiviti dalam negara mungkin disebabkan oleh peningkatan*

*kemahiran buruh dan penggunaan kaedah pengeluaran yang lebih efisien yang membawa kepada*

*peningkatan pengeluaran dengan kos purata yang lebih rendah.*

*Peningkatan penerimaan pendapatan primer akan mendorong kepada lebihan akaun*

*semasa. Contohnya lebih banyak keuntungan diterima daripada pelaburan di luar negara serta*

*kiriman wang daripada rakyat Malaysia yang bekerja di luar negara.*

*Lebihan akaun semasa membawa implikasi positif terhadap ekonomi sesebuah negara.*

*Ini dapat ditunjukkan melalui peningkatan dlam pendapatan negara. Peningkatan permintaan*

*untuk eksport barang dan perkhidmatan akan meningkatkan pengeluaran barang dan*

*perkhidmatan dalam negara. Keadaan ini menyebabkan pendapatan negara akan bertambah.*

*Peningkatan guna tenaga merupakan kesan daripada peningkatan permintaan untuk*

*eksport barang dan perkhidmatan. Peningkatan permintaan eksport ini membuka peluang*

*pekerjaan baru seperi pengeksport barang pertanian kepada rakyat tempatan dan dapat*

*mengurangkan kadar pengangguran.*

*Peningkatan taraf hidup dapat dilihat apabila wujudnya peluang pekerjaan yang wujud*

*kesan peningkatan eksport. Peningkatan eksport khasnya barang pertanian seperti getahdapat*

*menambahkan pendapatan, Pendapatan yang bertambah akan meningkatkan kuasa beli.*

*Peningkatan kuasa beli akan meningkatkan taraf hidup penduduk tempatan.*

*Peningkatan permintaan terhadap barang dan perkhidmatan akan menaikkan harga dan*

*perkhdmatan. Ini menyebabkan peningkatan kadar inflasi. Peningkatan kadar pertukaran asing apabila berlaku peningkatan permintaann terhadap mata wang tempatan.*